S-451/2014

Mál þetta, sem dómtekið var 3. þessa mánaðar, er höfðað með ákæru útgefinni af lögreglustjóranum á höfuðborgarsvæðinu 26. ágúst síðastliðinn á hendur K-kk-þgf K-x-x, kt. 000000-0000, Álfhólsvegi 66 í Kópavogi, ,,fyrir eftirgreind umferðar-, fíkniefna-, og hegningarlagabrot á árinu 2014, með því að hafa:

1. Þriðjudaginn 6. maí 2014 í Reykjavík ekið bifreiðinni SA-476 sviptur ökurétti og undir áhrifum ávana- og fíkniefna (í blóði mældist amfetamín 270 ng/ml) norður Grensásveg og austur Fellsmúla uns lögregla stöðvaði aksturinn og fyrir að hafa á sama tíma haft í vörslum sínum 0. 54 g af amfetamíni sem lögregla fann við leit og lagði hald á.

[...]

2. Fimmtudaginn 22. maí í Kópavogi stolið 4 DVD mynddiskum og sælgætispoka að samtals söluandvirði 6.585 kr. úr verslun Hagkaups í Smáralind.

[...]

3. Fimmtudaginn 26. júní í Kópavogi stolið Jagermeister vínflösku úr verslun Vínbúðarinnar (ÁTVR) við Dalveg 2.

[...]

Telst brot í 1. lið varða við 1. mgr., sbr. 2. mgr., 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og brot í 2. og 3. lið við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006, og jafnframt er þess krafist að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 23/2001.“

Um málsatvik er skírskotað til ákæru.

Ákærði hefur fyrir dómi skýlaust játað brot sín og var því farið með mál þetta samkvæmt 164. gr. laga um meðferð sakamála nr. 88/2008 og það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga. Sannað er með skýlausri játningu ákærða og öðrum gögnum málsins að hann hafi gerst sekur um þau brot sem honum eru gefin að sök í ákæru og eru þau þar réttilega heimfærð til refsiákvæða. Ákærði hefur því unnið sér til refsingar.

Ákærði krefst þess aðallega að sér verði ekki gerð refsing, en til vara vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa sem greiðist úr ríkissjóði.

Ákærði er fæddur í júní 1986. Samkvæmt framlögðu sakavottorði hans var honum með lögreglustjórasátt 7. febrúar 2012 gert að greiða 140.000 króna sekt fyrir akstur undir áhrifum fíkniefna og var hann jafnframt sviptur ökurétti í tólf mánuði frá þeim degi. Með lögreglustjórasátt sama dag var ákærða gerð 145.000 króna sekt fyrir akstur undir áhrifum fíkniefna og fyrir að hafa ekki ökuskírteini meðferðis og var jafnframt sviptur ökurétti í tólf mánuði frá 7. febrúar 2013. Þá gekkst ákærði undir þrjár lögreglustjórasættir 19. júní 2012. Með tveimur þeirra var honum gert að greiða sektir fyrir brot gegn lögum um ávana- og fíkniefni, annars vegar 104.000 króna sekt og hins vegar 76.500 króna sekt. Með þriðju sáttinni gekkst ákærði undir að greiða 160.000 króna sekt fyrir akstur undir áhrifum fíkniefna og akstur sviptur ökurétti. Var hann sviptur ökurétti í tvö ár frá 7. febrúar 2014. Þann 11. september 2012 gekkst ákærði svo undir greiðslu 76.500 króna sektar með sátt hjá lögreglustjóra fyrir brot gegn lögum um ávana- og fíkniefni. Þá var ákærði með dómi 18. október sama ár dæmdur í 45 daga fangelsi og sviptur ökurétti ævilangt, fyrir akstur undir áhrifum fíkniefna og akstur sviptur ökurétti. Með dómi 7. mars 2013 var ákærði dæmdur í 30 daga fangelsi fyrir brot gegn lögum um ávana- og fíkniefni, akstur undir áhrifum fíkniefna og akstur sviptur ökurétti. Jafnframt var ákærði sviptur ökurétti ævilangt. Um var að ræða hegningarauka við fyrrgreindan dóm 18. október 2012. Með dómi 17. mars síðastliðinn var ákærði dæmdur í fimm mánaða fangelsi fyrir brot gegn lögum um ávana- og fíkniefni, akstur undir áhrifum fíkniefna og akstur sviptur ökurétti. Jafnframt var hann sviptur ökurétti ævilangt. Loks var ákærði dæmdur í 45 daga fangelsi með dómi 9. maí síðastliðinn fyrir brot gegn lögum um ávana- og fíkniefni, brot gegn 1. mgr. 5. gr. umferðarlaga, akstur undir áhrifum fíkniefna og akstur sviptur ökurétti, auk þess sem ákærði var sviptur ökurétti ævilangt. Þau brot sem ákærði var sakfelldur fyrir með þeim dómi framdi hann 1. og 8. febrúar á þessu ári eða fyrir uppkvaðningu fyrrgreinds dóms 17. mars síðastliðinn.

Brot ákærða samkvæmt 1. lið ákæru í þessu máli, voru framin fyrir uppkvaðningu framangreinds dóms 9. maí síðastliðinn, en eftir uppkvaðningu dómsins 17. mars síðastliðinn. Ber því að dæma ákærða hegningarauka við dóminn frá 9. maí síðastliðinn að því er þau brot varðar, sbr. 78. gr. almennra hegningarlaga. Brot ákærða samkvæmt 2. og 3. lið ákæru í þessu máli framdi hann hins vegar eftir uppkvaðningu þess dóms. Samkvæmt þessu og að framangreindum sakaferli ákærða virtum, sbr. 5. töluliður 70. gr. almennra hegningarlaga, og með hliðsjón af 77. gr. þeirra laga, þykir refsing hans hæfilega ákveðin fangelsi í fjóra mánuði. Ekki eru efni til að binda refsinguna skilorði.

Með vísan til 3. mgr. 101. gr. umferðarlaga er áréttað að ákærði skuli vera sviptur ökurétti ævilangt.

Ákærði hefur fallist á kröfu ákæruvaldsins um upptöku fíkniefna eins og henni er lýst í ákæru. Með vísan til 6. mgr. 5. gr. laga um ávana- og fíkniefni nr. 65/1974, er sú krafa tekin til greina.

Með vísan til 1. mgr. 218. gr. laga nr. 88/2008 ber að dæma ákærða til að greiða sakarkostnað málsins, sem samkvæmt framlögðu yfirliti um sakarkostnað er 70.098 krónur og þóknun skipaðs verjanda síns, S-kk-ef K-kk-ef K-kk-ef héraðsdómslögmanns, sem þykir hæfilega ákveðin 105.420 krónur. Við ákvörðun þóknunar hefur verið tekið tillit til virðisaukaskatts.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærði, K-kk-nf K-x-x, sæti fangelsi í fjóra mánuði.

Ákærði er sviptur ökurétti ævilangt.

Ákærði sæti upptöku á 0,54 g af amfetamíni sem lagt var hald á.

Ákærði greiði 175.518 krónur í sakarkostnað, þar með talda þóknun skipaðs verjanda síns, S-kk-ef K-kk-ef K-kk-ef héraðsdómslögmanns, 105.420 krónur.

H-kk-nf Þ-kk-nf